Diari Oficial de la Generalitat Valenciana


Sumari del DOGV 7978, del 13-02-2017 (2017/1079)

Extracte de la Resolució de 12 de gener de 2017, del degà de la Facultat d'Economia de la Universitat de València, per la qual es convoca el V Premi Emprenedors Facultat d'Economia i se n'estableixen les bases reguladores.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7978

Data del DOGV
:   13-02-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1079


Data del document
:   15-01-2017

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 12 de gener de 2017, del degà de la Facultat d'Economia de la Universitat de València, per la qual es convoca el V Premi Emprenedors Facultat d'Economia i se n'estableixen les bases reguladores. [2017/1079]  
BDNS(Identif.):331965  
  
«De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions,  
http://www.pap.minhap.gob.es/bdnstrans  
  
Primer. Beneficiaris  
Estudiants o titulats de la Facultat d'Economia de la Universitat de València, de fins a 35 anys (inclusivament), bé individualment o col·lectivament, que hagen creat una empresa. En el cas de projectes col·lectius, la participació en la propietat dels candidats de la Facultat ha de ser d'almenys d'1/3.  
  
Segon. Objecte  
Premiar l'engegada del millor projecte empresarial realitzat per joves estudiants o titulats de la Facultat d'Economia de la Universitat de València amb edat no superior als 35 anys (inclusivament), bé individualment o col·lectivament, presentats al XVI Fòrum d'Ocupació de la Facultat d'Economia de la Universitat de València.  
  
Tercer. Bases reguladores  
Les bases de la convocatòria es publiquen a la URL   
http://www.uv.es/uvweb/economia/es/facultad-economia-1285848977403.html  
  
Quarta. Quantia  
S'estableix un únic premi amb una dotació econòmica d'1.000 euros, menys les retencions subjectes a la fiscalitat corresponents. El premi pot declarar-se desert.  
  
Cinquè. Termini de presentació de sol·licituds  
Les sol·licituds s'han de presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i fins al 15 de febrer de 2017, a les 14.00 hores.  
  
Sisè. Altres dades  
Amb la sol·licitud s'ha de presentar la documentació següent:  
- Resum executiu (extensió màxima de 6 pàgines).  
- Pla d'empresa, que ha de contenir l'anàlisi de totes les àrees de l'empresa (extensió màxima de 50 pàgines).  
- Annexos amb la documentació obligatòria: fotocòpies dels DNI, còpia de l'alta censal i còpia de l'escriptura de constitució.  
- Altres annexos.  
La documentació requerida s'ha de presentar en suport electrònic, preferiblement en format PDF.  
Tota documentació i candidatura que es presente fora del canal establert o amb posterioritat al termini d'acabament de presentació, no serà tinguda en compte. Igualment, si no compleix les estipulacions que recullen aquestes bases, no serà acceptada i no participarà en el premi.  
  
La documentació presentada, excepte la del treball guanyador, serà esborrada i eliminada de les nostres bases de dades una vegada lliurat el premi.  
  
València, 15 de gener de 2017.- El rector; p. d. (DOGV 26.10.2016), el degà de la Facultat d'Economia: José Manuel Pastor Monsálvez.